દેશમાં પેટ્રોલ અને ડીઝલની કિંમતો ઘટવાનું નામ જ નથી લઇ રહી. દિવસેને દિવસે પેટ્રોલ અને ડીઝલના ભાવમાં ભડકો થતો જાય છે. આજે શુક્રવારે દિલ્હીમાં પેટ્રોલના ભાવમાં 28 પૈસાનો વધારો થયો છે. ડીઝલની કિંમતમાં પણ 22 પૈસા પ્રતિ લિટર વધારો થયો છે. દિલ્હીમાં પેટ્રોલના નવા ભાવ 81.28 રૂપિયા પ્રતિ લિટર છે જ્યારે ડીઝલનો ભાવ રૂ. 73.30 પ્રતિ લિટર સુધી પહોંચી ગયા છે. અમદાવાદની વાત કરીએ તો અમદાવાદમાં પેટ્રોલ પ્રતિ લીટર રૂ.80.50, ડીઝલ રૂ.78.74 પહોંચ્યા છે.